‘লাগেজ ওজন’ বিতর্কে ব্যবস্থা নিল কলকাতা বিমানবন্দর কর্তৃপক্ষ

কলকাতা: চেক-ইন লাগেজে অতিরিক্ত ওজন দেখিয়ে যাত্রীদের কাছ থেকে বাড়তি চার্জ নেওয়ার অভিযোগে নড়েচড়ে বসেছে কলকাতা এয়ারপোর্ট (Kolkata Airport)। গত কয়েকদিন ধরেই যাত্রীদের একের পর এক অভিযোগ সামনে আসছিল, বাড়িতে বা বাইরে মাপা লাগেজের ওজন এবং বিমানবন্দরের চেক-ইন কাউন্টারের স্কেলে দেখানো ওজনের মধ্যে উল্লেখযোগ্য পার্থক্য পাওয়া যাচ্ছে।

এই পরিস্থিতিতে দ্রুত ব্যবস্থা নিয়েছে বিমানবন্দর কর্তৃপক্ষ। কলকাতা এয়ারপোর্ট অথরিটি জানিয়েছে, সমস্ত এয়ারলাইন্সকে তাদের ওয়েইং স্কেল অবিলম্বে নতুন করে ক্যালিব্রেট করার নির্দেশ দেওয়া হয়েছে, যাতে ওজন মাপার প্রক্রিয়া আরও নির্ভুল হয়।

আরও পড়ুন: শিয়ালদহ ডিভিশনে রক্ষণাবেক্ষণ কাজ, বাতিল একাধিক লোকাল ট্রেন

এয়ারপোর্ট সূত্রের দাবি, স্কেলগুলির ক্যালিব্রেশন সম্পূর্ণ হলে লাগেজের বাড়তি চার্জিং সংক্রান্ত যাত্রী–অভিযোগ উল্লেখযোগ্যভাবে কমে আসবে। কর্তৃপক্ষের এই সিদ্ধান্তে স্বস্তির নিঃশ্বাস ফেলেছেন বহু যাত্রী।

দেখুন আরও খবর: